Després de setmanes de confinament i de l'allau d'informacions que s'han anat produint al llarg dels dies, algunes d'elles publicades al portal DIXIT, us presentem un recull estructurat de lectures i recursos per ajudar-vos a reflexionar sobre com pot repercutir la pandèmia de la Covid-19 en els infants i com pal·liar-ne els efectes adversos.
En el dossier també incloem alguns documents de context útils per a la planificació de polítiques públiques de protecció a la infància.
Excepcionalment, tots els recursos i documents del dossier són consultables en línia.
La Rosa contra el virus: conte per explicar el coronavirus i altres possibles virus.
Barcelona: Editorial Sentir; Col·legi Oficial de Psicologia de Catalunya, 2020.
El COPC incorpora al final del conte un seguit de recomanacions sobre com informar i protegir els infants davant dels virus, tant referents a normes de profilaxi com a nivell emocional.
Il·lustracions: Meritxell Pérez.
Disponible en set idiomes, amb aquest conte els professionals de l'Espai Gut "volem oferir eines per acompanyar als infants, adolescents i adults en la gestió de les seves emocions en un moment tan difícil com el que vivim, afavorint així el procés de dol i potenciant la resiliència".
Il·lustracions: David Carretero.
La Greta, una gateta de dos anys molt observadora, explica com l'arribada del coronavirus ha canviat els hàbits i l'estat d'ànim de la seva companya de pis i de tot el veïnat.
La col·lecció "Els contes de l'àvia" és una recopilació de contes que l'Observatori de la Infància i l'Adolescència FAROS publica per a fomentar els valors i els hàbits saludables en la infància.
L'autora, experta en educació emocional, explica en aquest conte com la valentia i el coratge ens ajuden a perdre la por i sortir al carrer en temps de confinament.
Inclou una guia per ajudar l'adult a entendre i treballar l'emoció de la por en els infants.
Il·lustracions: Emilio Urberuaga.
L'Alícia, avorrida, demana al seu pare el perquè de no poder sortir de casa a jugar.
El seu pare li explica, des de la vessant científica, que hi ha uns microbis dolents anomenats virus dels quals les persones, en especial els avis i les àvies, s'han de protegir quedant-se a casa per no emmalaltir.
Conte creat per tres investigadors de l'Institut de Recerca i Tecnologia Agroalimentàries que, des d'una perspectiva científica, explica què és la Covid 19, com es transmet, com actua, com podem lluitar-hi, què fan les vacunes, etc.
Covid-19: tancar la bretxa: impacte educatiu i propostes d'equitat per a la desescalada.
En aquest informe Save the Children desenvolupa unes recomanacions per a les administracions públiques perquè en l'actual crisi tots els infants tinguin assegurat l'accés a l'educació, partint d'un sistema equitatiu i inclusiu.
Fan referència a la modalitat -a distància o semipresencial-, reforç escolar i suport psicosocial, programes per a l'estiu, currículum, etc., esmentant exemples de bones pràctiques dutes a terme a altres països.
També analitza l'impacte en l'ensenyament i en l'alumnat de les mesures adoptades durant l'estat d'alarma sanitària.
Desenvolupat en el marc de Ciudades Amigas de la Infancia, Save The Children presenta aquest document per als governs locals per ajudar-los a garantir de forma efectiva els drets dels infants i adolescents durant la pandèmia.
Les propostes fan referència als principals riscos relatius als aspectes següents: pobresa, protecció, educació, participació, salut i oci, conciliació familiar i suports, així com integració social.
Anàlisi de les necessitats socials de la infància.
Informe que evidencia que les taxes de pobresa infantil a Espanya són molt superiors a les de la població general, i també respecte a molts països europeus.
Conèixer les condicions de vida i les carències de caràcter crònic d'aquest segment de la població abans de la crisi de la covid-19 és imprescindible per a establir polítiques públiques de protecció.
Guia amb imatges i llenguatge simple que explica als infants que és el coronavirus i dona pautes per fer un bon confinament i consells per a sentir-se millor.
Recomanacions i recursos per afrontar la crisi de la COVID-19: nenes, nens i adolescents (NNA) en confinament.
Document col·laboratiu que ofereix una selecció d'informacions i recursos per a familiars i professionals que conviuen amb infants i adolescents, classificats en els àmbits següents: rutines diàries, activitats físiques i joc, vincles afectius, educació, gestió emocional i altres com l'alimentació, els drets dels infants o la violència en l'entorn familiar.
A: El confidencial, 22 març 2020
"Si el Covid-19 no és ciència ficció tampoc ho hauria de ser que els polítics escoltin els infants".
"Sis estratègies per motivar els infants a aprendre des de casa".
Ajudar infants i joves a trobar sentit a la pandèmia
Informació accessible sobre la COVID 19
Recomanacions per minimitzar l'impacte psicològic de la COVID-19
Conferència "La família com a escola de creixement i de resiliència": Vic, 27 de novembre de 2013.
Barcelona: Departament de Benestar Social i Família, DIXIT Centre de Documentació de Serveis Socials, 2013.
Eva Bach, especialista en desenvolupament personal, intel·ligència emocional, comunicació i relacions interpersonals, va parlar sobre la força emocional dels vincles familiars, sobre com les famílies poden crear vincles d'una manera saludable, convertint les dificultats i les vivències doloroses en aliades per créixer i transformar-se.
Conferència "Educar la interioritat dels adolescents": Barcelona, 17 de novembre de 2016.
La conferència, que va tenir un format participatiu, va reflexionar sobre quin ha de ser el paper dels educadors en l'acompanyament a la introspecció i la interioritat dels adolescents.
També es van aportar un seguit de recursos per generar el clima adequat i promoure la comunicació de sentiments i emocions.
Conferència "Atenció psicosocial en situacions d'emergència i fort impacte emocional": Barcelona, 27 d'octubre de 2016.
Larumbe, psicòloga experta en el tema, va exposar els diferents nivells d'intervenció psicosocials, tant en el moment de la situació de crisi com posteriorment, de les possibles actuacions preventives, i també dels factors d'estrès i cura dels professionals que cal tenir en compte.
Conferència "L'humor com a eina per afrontar una malaltia i tot el que l'acompanya": Barcelona, 28 de març de 2019; Lleida, 31 de maig de 2019; Tarragona, 8 de novembre 2019.
Barcelona: Departament de Treball, Afers Socials i Famílies, DIXIT Centre de Documentació de Serveis Socials, 2019.
Renyer va parlar de la tasca que desenvolupa Pallapupas, que treballa per millorar l'estat emocional dels pacients, però també de les seves famílies i el personal sanitari, i va mostrar diverses eines i formes d'utilitzar l'humor, que es pot entendre com una eina de comunicació que permet veure les persones més enllà de la seva situació vulnerable o la seva condició social, i com una experiència compartida, fet que permet construir una relació interpersonal on sentir-se còmode per poder afrontar una situació delicada.
Addiccions a les pantalles (juliol 2018)
Famílies en situació de vulnerabilitat (febrer 2020)
Gestió de les emocions (octubre 2018)
Resiliència infantil (octubre 2014)
Programa del canal Súper3 adreçat al públic infantil que explica de forma clara i entenedora la realitat del món.
La realitat del confinament amb una nena de 4 anys
Documental del youtuber terrassenc Pol Mallafré emès per la BBC que mostra el dia a dia d'una família confinada.
Ofereix un recull de documents, vídeos i infografies sobre la COVID-19 relacionats amb la infància, com per exemple, la criança positiva, l' afrontament del dol o les vacunes.
Salut, dins l'espai dedicat al Coronavirus ofereix una pàgina especial dedicada als infants que ofereix materials i informacions a les famílies per poder cuidar i ajudar els nen s i nenes a superar aquesta situació de pandèmia.
Institut Infància i adolescència
Unitat especialitzada dins de l'Institut d'Estudis Regionals Metropolitans de Barcelona que treballa per a la millora de la infància i l'adolescència aportant perspectiva de drets, comptant amb els seus punts de vista propis i buscant millores concretes en les polítiques locals.
Recull d'informacions i notícies, entrades de blog sobre la Covid-19 i la infància les famílies.
També analitza els impacte del coronavirus en els drets dels infants i fa un recull de les diverses recerques que s'estan duent a terme.
Observatori de la salut de la infància i l'adolescència que depèn de l'Hospital Sant Joan de Déu de Barcelona i que dona orientacions i consells a les famílies sobre la covid-19 i el confinament / desconfinament, en relació a la salut, la seguretat, la nutrició, el joc i les pantalles, la gestió emocional i el dol, etc.
Les 67 organitzacions que conformen la plataforma d'àmbit estatal proposen, a partir de l'impacte de la Covid-19, 100 mesures per a protegir la infància.
L'espai web també ofereix un catàleg de recursos, recomanacions, contes i un formulari de preguntes sobre la pandèmia i el confinament.
Organització internacional que treballa a favor de la infància en risc i en situacions d'emergència social, amb presència a Espanya i Catalunya.
Dedica un espai al Coronavirus i els seus efectes en els infants i explica com fer un bon desconfinament i inclou un vídeo que mostra com sortir al carrer amb els infants.
Diari digital de l'àmbit de l'acció social a Catalunya.
Sota l'etiqueta 'covid-19' es poden consultar tots els articles que s'han publicat des de l'inici de la pandèmia, molts d'ells dedicats als infants i adolescents i a les seves famílies.
Sota el lema "Tot sortirà bé", Unicef ofereix un seguit d'informacions i recursos per ajudar els infants a superar aquesta crisi.
En destaquem el recurs Com explicar la pandèmia als infants i l'espai Clip Club TV perquè els nens i les nenes puguin expressar-se.
El seu projecte Ciudades Amigas de la infancia té com a eix principal que ciutats, pobles o comunitats promoguin i respectin els drets d'infants i adolescents d'acord a la Convenció sobre els Drets de l'Infant.
Alhora és una iniciativa que fomenta la seva participació als governs locals.
Estableix que cal garantir-los l'accés als serveis essencials de benestar i salut, oportunitats per a l'esbarjo i la vida familiar, entorns segurs i nets, i que les seves necessitats i peticions siguin escoltades.
Amb motiu de la pandèmia, a l'abril van iniciar un Cicle de participació online, de periodicitat setmanal, on nens i jovent generen debats i propostes al voltant de la situació de confinament.
Una altra iniciativa online encetada és el Cicle de seminaris (del 12 de maig al 2 de juny), on diferents governs locals exposen les experiències portades a terme en clau de protecció a la infància durant aquest estat d'alarma sanitària.